Korti yaahirisha kesi dhidi ya mtoto anayedaiwa kunajisio

Korti yaahirisha kesi dhidi ya mtoto anayedaiwa kunajisi 
Mahakama ya Eldoret jana iliahirisha kesi ya mvulana wa miaka 13 aliyeshtakiwa kumnajisi mtoto wa miaka minane baada ya upande wa mashtaka kuomba nafasi ya kushauriana.
Mshtakiwa alipofikishwa mahakamani, mashtaka yalisema alitenda kosa hilo kijijini Mayoyo-Koromaiti, Chekalini, kaunti ndogo ya Lugari, Kakamega mnamo Septemba 23 mwaka jana. 
Inadaiwa kijana huyo alimchafua msichana huyo wa darasa la pili walipokuwa wakicheza pamoja na watoto wengine. Hakimu Mwandamizi, Bi Naomi Wairimu alikuwa amemwachilia kwa dhamana ya kibinafsi ya Sh20,000, mama yake akiwa mdhamini kwa kuweka nakala ya kitambulisho chake cha kitaifa kortini. 
Kesi itatajwa leo Februari 26.